BEM เด้ง 2.10% คาดผู้โดยสารเพิ่มหลังเปิดเดินรถสถานีเตาปูน-บางซื่อ
BEM เด้ง 2.10% วอลุ่มแน่น! ล่าสุด ณ เวลา 12.02 น. ราคาอยู่ที่ 7.30 บาท บวก 0.15 บาท หรือ 2.10% สูงสุดที่ 7.30 บาท ต่ำสุดที่ 7.20 บาท มูลค่าซื้อขายที่ 594.07 ล้านบาท โบรกฯ แนะ “ซื้อ” ชูเป้า 8.50 บาท คาดผู้โดยสารเพิ่มหลังเปิดเดินรถไฟฟ้าเชื่อมสถานีเตาปูน-บางซื่อในส.ค.นี้
23 มิ.ย. 2560

ผู้สื่อข่าวรายงานว่า ราคาหุ้นบริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ณ เวลา 12.02 น. ราคาอยู่ที่ 7.30 บาท บวก 0.15 บาท หรือ 2.10% สูงสุดที่ 7.30 บาท ต่ำสุดที่ 7.20 บาท มูลค่าซื้อขายที่ 594.07 ล้านบาท

ด้านบล.เมย์แบงก์ กิมเอ็ง (ประเทศไทย) ระบุในบทวิเคราะห์ฯ แนะนำ”ซื้อ” BEM ด้วยราคาเหมาะสม 8.50 บาท/หุ้น โดยตามที่มีข่าวออกมาว่า การรถไฟฟ้าขนส่งมวลชนแห่งประเทศไทย (รฟม.) เตรียมเปิดเดินรถไฟฟ้าเชื่อมสถานีเตาปูน-บางซื่อ ในเดือนส.ค.นี้นั้น
ฝ่ายวิจัยมีมุมมองเชิงบวกกับประเด็นดังกล่าว เพราะจะทำให้รถไฟฟ้าทั้ง 2 สาย คือรถไฟฟ้าสายเฉลิมรัชมงคล (รถไฟฟ้าสายสีน้ำเงิน) และรถไฟฟ้ามหานครสายฉลองรัชธรรม (รถไฟฟ้าสายสีม่วง) ของ BEM สามารถเชื่อมต่อกันที่สถานีบางซื่อ-เตาปูน
โดยกรณีดังกล่าวคาดว่าจะส่งผลให้ผู้โดยสารจากสายสีม่วงเดินทางเข้าใช้บริการสายสีน้ำเงินเพิ่มขึ้นประมาณ 50% จากปัจจุบัน อีกทั้ง BEM ถือเป็นบริษัทที่มีจุดเด่นเรื่องการส่งมอบงานและเปิดให้บริการที่ตรงกำหนด สังเกตจากหลายโครงการในอดีต (รถไฟฟ้า,ทางด่วน) บริษัทสามารถสร้างและเปิดให้บริการก่อนกำหนดตลอด